To år etter konkursen ble Wolden slått personlig konkurs av kemneren i Sørum, da han skulle være skyldig 20 millioner i skatt. Han var da pliktig å oppgi alle forretningsinteresser, men unnlot å opplyse om at han hadde etablert et selskap på Seychellene med navnet som hadde store likhetstrekk med T5PC. Totalt var kravene mot Woldens konkursbo 65 millioner kroner. Da bobestyrer skulle sikre seg verdiene i Woldens bilpark hadde Bandidos allerede forsynt seg av denne på oppdrag fra Hells Angels.